CELEX: 32007D0018
Language: lv
Date: 2006-12-22 00:00:00
Title: Komisijas Lēmums ( 2006. gada 22. decembris ), ar ko apstiprina ārkārtas rīcības plānus mutes un nagu sērgas kontrolei saskaņā ar Padomes Direktīvu 2003/85/EK (izziņots ar dokumenta numuru K(2006) 6855)   (Dokuments attiecas uz EEZ)

12.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 7/36
            
         
      KOMISIJAS LĒMUMS
   
   (2006. gada 22. decembris),
   ar ko apstiprina ārkārtas rīcības plānus mutes un nagu sērgas kontrolei saskaņā ar Padomes Direktīvu 2003/85/EK
   (izziņots ar dokumenta numuru K(2006) 6855)
   (Dokuments attiecas uz EEZ)
   (2007/18/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Līgumu par Bulgārijas un Rumānijas pievienošanos Eiropas Savienībai un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu un jo īpaši tā 56. pantu,
   ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās 72. panta 7. punktu,
   tā kā:
   
               (1)
            
            
               Direktīvā 2003/85/EK ir noteikti kontroles pasākumi, kas jāpiemēro mutes un nagu sērgas uzliesmojuma gadījumā, un daži profilakses pasākumi, kuru mērķis ir uzlabot kompetento iestāžu un lauku iedzīvotāju izpratni par minēto sērgu un sagatavotību tai. Saskaņā ar šo direktīvu Komisijai jāapstiprina dalībvalstu ārkārtas rīcības plāni mutes un nagu sērgas kontrolei.
            
         
               (2)
            
            
               Vēlāk Komisijas 2004. gada 29. aprīļa Lēmumā 2004/435/EK, ar ko apstiprina dažus ārkārtas rīcības plānus mutes un nagu sērgas kontrolei (2), apstiprināja ārkārtas rīcības plānus attiecībā uz Čehiju, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju, un šīs dalībvalstis ir uzskaitītas minētā lēmuma pielikumā.
            
         
               (3)
            
            
               Bulgārija un Rumānija pievienosies Kopienai 2007. gada 1. janvārī. Tādēļ Bulgārija un Rumānija ir iesniegušas Komisijā apstiprināšanai savus ārkārtas rīcības plānus mutes un nagu sērgas kontrolei.
            
         
               (4)
            
            
               Minētie ārkārtas rīcības plāni, ko Bulgārija un Rumānija grozīja, ņemot vērā to novērtēšanas laikā saņemtos ieteikumus, atbilst Direktīvā 2003/85/EK paredzētajiem kritērijiem un ļauj sasniegt minēto direktīvu vēlamos mērķus, ja tos regulāri atjaunina un efektīvi īsteno, tādēļ šie plāni ir jāapstiprina.
            
         
               (5)
            
            
               Kopienas tiesību aktu skaidrības labad Lēmums 2004/435/EK jāatceļ un jāaizstāj ar šo lēmumu.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo apstiprina Bulgārijas ārkārtas rīcības plānus mutes un nagu sērgas kontrolei, kas iesniegti Komisijā 2006. gada 7. novembrī.
   2. pants
   Ar šo apstiprina Rumānijas ārkārtas rīcības plānus mutes un nagu sērgas kontrolei, kas iesniegti Komisijā 2006. gada 9. novembrī.
   3. pants
   Pielikumā ir iekļauts to dalībvalstu saraksts, kuru ārkārtas rīcības plāni mutes un nagu sērgas kontrolei ir apstiprināti saskaņā ar Direktīvu 2003/85/EK.
   4. pants
   Lēmumu 2004/435/EK atceļ.
   5. pants
   Šo lēmumu sāk piemērot dienā, kad stājas spēkā Bulgārijas un Rumānijas Pievienošanās līgums.
   6. pants
   Šis lēmums ir adresēts dalībvalstīm.
   
      Briselē, 2006. gada 22. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 306, 22.11.2003., 1. lpp. Direktīvā jaunākie grozījumi izdarīti ar Lēmumu 2006/552/EK (OV L 217, 8.8.2006., 29. lpp.).
   
      (2)  OV L 154, 30.4.2004., 56. lpp.
   
      PIELIKUMS
      Lēmuma 3. pantā minēto dalībvalstu saraksts
      
                  Kods
               
               
                  Valsts
               
            
                  BG
               
               
                  Bulgārija
               
            
                  CY
               
               
                  Kipra
               
            
                  CZ
               
               
                  Čehija
               
            
                  EE
               
               
                  Igaunija
               
            
                  HU
               
               
                  Ungārija
               
            
                  LV
               
               
                  Latvija
               
            
                  LT
               
               
                  Lietuva
               
            
                  MT
               
               
                  Malta
               
            
                  PL
               
               
                  Polija
               
            
                  RO
               
               
                  Rumānija
               
            
                  SI
               
               
                  Slovēnija
               
            
                  SK
               
               
                  Slovākija